L 138/86 Den Europæiske Unions Tidende 13.5.2014 AFGØRELSER RÅDETS AFGØRELSE af 6. maj 2014 om den holdning, der skal indtages på Den Europæiske Unions vegne i Det Blandede Udvalg, der er nedsat ved overenskomsten mellem Det Europæiske Økonomiske Fællesskab og Det Schweiziske Forbund af 22. juli 1972, til ændring af protokol nr. 3 til overenskomsten (definition af begrebet »produkter med oprindelsesstatus« og metoder til administrativt samarbejde) efter Kroatiens tiltrædelse af Den Europæiske Union (2014/266/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207 sammenholdt med arti- kel 218, stk. 9, under henvisning til forslag fra Europa-Kommissionen, og ud fra følgende betragtninger: (1) — Protokol nr. 3 til overenskomsten mellem Det Europæiske Økonomiske Fællesskab og Det Schweiziske Forbund af 22. juli 1972 (!) (»roverenskomsten«) fastsætter regler om begrebet »produkter med oprindelsesstatus« og meto- derne til administrativt samarbejde. (2) — Efter Kroatiens tiltrædelse af Den Europæiske Union den 1. juli 2013 er handelen mellem Kroatien og Det Schweiziske Forbund (»Schweiz«) omfattet af overenskomsten, og anvendelsen af handelsaftaler indgået mellem Kroatien og Schweiz ophører fra den nævnte dato. (3) — For at sikre, at overenskomsten fungerer korrekt, og med henblik på at lette arbejdet for de økonomiske opera- tører og toldadministrationerne, bør protokol nr. 3 derfor ændres i overensstemmelse hermed. (4) — Ihenhold til artikel 39 i protokol nr. 3 kan Det Blandede Udvalg beslutte at ændre bestemmelserne i protokollen. (5) — Unionens holdning i Det Blandede Udvalg EU-Schweiz bør derfor baseres på det udkast til afgørelse, der er knyttet til nærværende afgørelse — VEDTAGET DENNE AFGØRELSE: Artikel 1 Den holdning, som på Unionens vegne skal indtages i Det Blandede Udvalg EU-Schweiz til en ændring af protokol 3 til overenskomsten mellem Det Europæiske Økonomiske Fællesskab og Det Schweiziske Forbund af 22. juli 1972, baseres på det udkast til Det Blandede Udvalgs afgørelse, der er knyttet til nærværende afgørelse. Artikel 2 Det Blandede Udvalgs afgørelse offentliggøres i Den Europæiske Unions Tidende. () EFTL 300 af 31.12.1972, s. 189.